Агенцијата за заштита на правото на слободен пристап до информациите од јавен карактер, врз основа на член 109 став 13 од Законот за општата управна постапка („Службен весник на Република Македонија“ бр. 124/15), а согласно член 27и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од Б.Ѓ. од Скопје, поднесена против Министерство за финансии, по предметот Барање за пристап до информации од јавен карактер, на ден 02.07.2026 година, го донесе следното : 

Р Е Ш Е Н И Е

1. Жалбата изјавена од Б.Ѓ. од Скопје, поднесена против Министерство за финансии, заведена во Агенцијата под бр.08-55 на 22.06.2026 година, по предметот Барање за пристап до информации од јавен карактер,СЕ УВАЖУВА. 
1. Решението на Имателот на информации со Архивски број:03-88/7 од 08.06.2026 година СЕ ПОНИШТУВА
2. СЕ ЗАДОЛЖУВА Имателот на информации да му ги достави бараните информации на Барателот во целост, на начин и во форма наведени во Барањето.
3. Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

О Б Р А З Л О Ж Е Н И Е

Б.Ѓ. од Скопје,  на 22.12.2025 година поднел Барање за пристап до информации од јавен карактер до Министерство за финансии, со кое побарал по е-маил да му се достави фотокопија од следната  информација:  
„1. Ве замолувам да ми се достави копија од известувањето на Министерството за финансии со бр. 19-679/2 од 28.01.2025 година со согласноста за одобрени вработувања Медицинскиот факултет УКИМ Скопје, поточно за кои вработувања Медицински факултет има добиено согласност со известувањето бр.19-679/2 од 28.01.2025 година? “
Имателот на информации на ова Барање одговорил со Известување со Архивски број 03-88/1 од 09.01.2026 година, во кое што меѓу другото наведува „... Министерството за финансии по барањата доставени од институциите-буџетски корисници и единки корисници на средства од Буџетот на Република Северна Македонија...Писмено ги известува за обезбедени средства во Буџетот на Република Северна Македонија..”
Незадоволен од добиениот писмен одговор, Барателот на информации во законски предвидениот рок поднесе Жалба, заведена во Агенцијата со бр. 08-55 на 21.04.2026 година. 
Агенцијата со електронски допис бр.08-55 од 04.05.2026 година ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.
Имателот на информации на на 13.05.2026 година доставил е-маил до Агенцијата, и по пошта на 14.05.2026 година достави „Одговор на жалба со Архивски број 03-88/5 од 11.05.2026 година, во одговорот е наведено „...видно од  предметното барање е дека сега жалителот побарал да му се достави копика со согласноста за одобрени вработувања на Медицинскиот факултет УКИМ-Скопје, односно за кои вработувања Медицинскиот факултет има добиено согласност...Министерството за финансии писмено ги известува за обезбедени средства во Буџетот на Република Северна Македонија. Но истото не претставува и согласност за вработување, од причина што вработувањата се регулираат со посебни материјални закони...“
Агенцијата за заштита на правото на слободен пристап до информациите од јавен карактер, постапувајќи согласно одредбите од Законот за слободен пристап до информации од јавен карактер, ја разгледа Жалбата  изјавена од Барателот на информацијата и донесе Решение бр.08-55 од 21.05.2026 година со кое истата ЈА УВАЖИ, и предметот го врати на повторно постапување пред првостепениот орган, со укажувања за натамошно правилно постапување по предметното барање.
Имателот на информации со известување бр.03-88/8 од 09.06.2026 година, во кое е наведено „...Министерството за финансии повторно го разгледа барањето, донесе управен акт и го извеси барателот на начин наведен во барањето.”
Барателот на информации во законски предвидениот рок преку полномошник адвокат Светлана Антиќ Дражиќ од Скопје поднесе Жалба, заведена во Агенцијата со бр.08-55 на 22.06.2026 годин. Во прилог кон Жалбата го достави  и Решението со Архивски број:03-88/7 од 08.06.2026 година донесеноод Имателот на информации.
Во Жалбата е меѓу другото е наведено: „...Министерството требало да постапи според насоките од Решението на Агенцијата... а не на своја рака да носи противправно решение, под изговор дека изречно е против барањето...за кое веќе Министерството издало две соопштенија и за кое наводно направило тест на штетност кој не е приложен...Во конкретниот случај не станува збор за барање на информации од јавен карактер, туку за барање на информација исклучиво за приватни и лични потреби и интереси...во целост го отфрламе од причина што и самиот имател на информации не оспорува дека известувањето со бр.19-679/2 од 28.01.2025 година е информација која што ја сооздал...“
Агенцијата со електронски допис бр.08-55 од 23.06.2026 година ја препрати Жалбата до Имателот на информации и побара во рок од седум (7) дена да се произнесе по истата и до Агенцијта да ги достави сите списи во врска со предметот.
Имателот на информации достави Одговор на жалба со Архивски број:03-88/10 од 29.06.2026 година, по мејл на 29.06.2026 година  и по пошта на 01.07.2026 година, заведен во Агенцијата со бр.08-55. Во одговорот е наведено: „...по решението од Агенцијата, во повторна постапка повторно го разгледа барањето и донесе Решение со кое барањето на сега жалителот е одбиено, од прчина што се итврди дека барањето согласно член 6 став(1) точка (4) од Законот за слободен пристап до информации од јавен карактер е исклучок...Во конкретниов случај Министерството за финансии писменото известување со согласноста за одобрени вработувања до дава по барање на Министерството за образование и наука како надлежна институција-буџетски корисник, со оглед дека Медицински факултет УКИМ-Скопје се финансира од Буџетот на Министерството за образование и наука и од таа причина сега жалителот е упатен за конкретното барање да се обрати до Министерството за образование и наука...”

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата  изјавена од Барателот на информацијата истата ја уважи, Решението на Имателот на информации го поништи и го задолжи Имателот на информации на Барателот да му ги достави бараните информации на начин и во форма наведени во Барањето, во рок од 15 дена од денот на доставување на Решението, поради следното:
По разгледувањето на Жалбата и сите списи во врска со предметот, Агенцијата утврди дека, постапувајќи по предметното Барање за информации од јавен карактер, Имателот на информации не постапил правилно и во целост согласно Законот за слободен пристап до информации од јавен карактер, со тоа што не му ги доставил во целост бараните информации на Барателот.
Во оспореното Решение наведува „...Имено барателот бара да му се достави документ кој не е од јавен карактер и се однесува за меѓуинституционална соработка...”
Согласно член 3 став 1 алинеја 2 од Законот за слободен пристап до информации од јавен карактер е утврдено дека: „информација од јавен карактер е информација во која било форма што ја создал или со која располага имателот на информацијата согласно со неговите надлежности“ и согласно член 10 став (1) од истиот Закон, е должен да ја информира јавноста со објавување на податоци од негова надлежност, и други информации кои произлегуваат од надлежноста и работата на имателот на информацијата. Со давање на бараните податоци нема да настане штета за Имателот на информации. Преку давањето на бараните информации ќе се обезбеди поголема транспарентност и отчетност на работата на Имателот на информации, за начинот на кој се трошат јавните пари, односно парите на граѓаните и ќе се овозможи остварување на јавниот интерес. 
Агенцијата утврди дека при изготвување и донесување на оспореното Решение не се испочитувани во целост одредбите предвидени во член 6 став 1 од Законот за слободен пристап до информации од јавен карактер. 
Имено, Барање за пристап до информации од јавен карактер може да се одбие само во согласност со членот 6 став 1 од Законот за слободен пристап до информации од јавен карактер, односно само во случаите кои се наведени како исклучоци од слободниот пристап, по спроведен задолжителен Тест на штетност, регулиран во член 3 точка 6 и член 6 став 3 од Законот за слободен пристап до информации од јавен карактер, со кој ќе се утврди дали со објавување на бараната информација последиците врз интересот кој се заштитува се поголеми од јавниот интерес и кои се штетните последици врз интересот кој се заштитува.
Во случајов, Имателот на информации во своето Решение само наведува дека „...е исклучок, односно имателите на информации можат да одбијат барање за пристап до информацијата стекната или составена за истрага, кривична или прекршочна постапка, за спроведување на управна и на граѓанска постапка, а чие давање би имало штетни последици за текот на постапката...”, без притоа да приложи доказ за тоа. Со давање на бараните податоци нема да настане штета за Имателот на информации. Преку давањето на бараните информации ќе се обезбеди поголема транспарентност и отчетност на работата на Имателот на информации.
Агенцијата му укажува на Имателот на информации дека не треба да се повикува на Законот за ратификација на Конвенцијата на Советот на Европа за пристап до официјални документи  е наведено дека може да се ограничи правото на пристап доколку се работи за приватност и други легитимни приватни интереси, Конвенцијата не треба да служи како алатка за одбивање на барањата за пристап до информации од јавен карактер, бидејќи во таков случај имателот на информации може да се доведе во ситуација несоодветно да го применува правото на пристап до информации од јавен карактер и да постапува спротивно на јавниот интерес. 
Во конкретниот случај, Имателот на информации со донесеното Решение, на Барателот не му ги доставил бараните информации во целост, односно не му го доставил Известувањето на Министерството за финансии со бр. 19-679/2 од 28.01.2025 година, поради што Имателот на информации е должен да постапи согласно укажувањата на Агенцијата да донесе Решение со кое ќе го уважи Барањето и на барателот ќе му ги достави во целост бараните информации, на начин и во форма наведени во Барањето. 
Поради погоре наведеното, Агенцијата за заштита на правото за слободен пристап до информации од јавен карактер одлучи како во диспозитивот на ова Решение. 

Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.

                                                                                                        Директор, 
                                                                                                     Петар Гајдов

Доставено до:
- архива на Агенцијата
- жалителот/барател на информацијата
- имател на информацијата

